
Павлодар қалалық мәслихатының 2025 жылғы 17 желтоқсандағы
«2026-2028 жылдарға арналған Павлодар қалалық бюджеті туралы» 
№ 288/35 шешіміне өзгерістер енгізу туралы


Павлодар қалалық мәслихаты ШЕШІМ ҚАБЫЛДАДЫ:
1. Павлодар қалалық мәслихатының 2025 жылғы 17 желтоқсандағы «2026-2028 жылдарға арналған Павлодар қалалық бюджеті туралы» № 288/35 шешіміне (Нормативтік құқықтық актілерді мемлекеттік тіркеу тізілімінде              № 219186 болып тіркелді) келесі өзгерістер енгізілсін:
1 - тармақ жаңа редакцияда жазылсын: 
«1. 2026-2028 жылдарға арналған Павлодар қалалық бюджеті тиісінше              1, 2 және 3-қосымшаларға сәйкес, оның ішінде 2026 жылға мынадай көлемдерде бекітілсін:
1) кірістер – 443 396 024,3 мың теңге, оның ішінде:
салықтық түсімдер – 415 065 972,3 мың теңге; 
салықтық емес түсімдер – 816 018 мың теңге;
негізгі капиталды сатудан түсетін түсімдер – 7 499 557 мың теңге;
арнаулы түсімдер – нөлге тең; 
трансферттер түсімі – 20 014 477 мың теңге;
2) шығындар – 448 852 006,3 мың теңге; 
3) таза бюджеттік кредиттеу – 14 050 мың теңге, оның ішінде:
бюджеттік кредиттер – 17 300 мың теңге;
бюджеттік кредиттерді өтеу – 3 250 мың теңге;
4) қаржы активтерімен операциялар бойынша сальдо – 3 709 703 мың теңге, оның ішінде:
қаржы активтерін сатып алу – 3 709 703 мың теңге;
мемлекеттің қаржы активтерін сатудан түсетін түсімдер – нөлге тең;
5) бюджет тапшылығы (профициті) – - 9 179 735 мың теңге;
6) бюджеттің мұнайға қатысты емес тапшылығы (профициті) –                           - 9 179 735 мың теңге;
7) бюджет тапшылығын қаржыландыру (профицитін пайдалану) –                     9 179 735 мың теңге:
қарыздар түсімдері – 5 174 496 мың теңге ;
қарыздарды өтеу – 6 220 084 мың теңге;
бюджет қаражатының пайдаланылатын қалдықтары – 10 225 323 мың теңге.»;
4 - тармақ жаңа редакцияда жазылсын:
«4. 2026 жылға арналған Павлодар қалалық бюджетінде кенттің, ауылдық округтің және қаланың кейбір ауылдарының бюджеттеріне Павлодар қалалық бюджетінен берілетін ағымдағы нысаналы трансферттер мынадай көлемде көзделгені ескерілсін:
Атамекен кентінің, Кенжекөл ауылдық округінің және Павлодар, Жетекші, Мойылды ауылдарының автомобиль жолдарын күрделі және орташа жөндеуге – 1 242 705 мың теңге;
Жетекші және Павлодар ауылдарын, Атамекен кентін және Кенжекөл ауылдық округін абаттандыру мен көгалдандыруға – 447 159 мың теңге;
Жетекші, Павлодар ауылдары, Кенжекөл ауылдық округі және Атамекен кенті елді мекендерінің көшелерін жарықтандыруға – 197 059 мың теңге;
Жетекші ауылы мен Кенжекөл ауылдық округінде мәдениет ұйымдарын ұстауға – 79 225 мың теңге;
Жетекші және Мойылды ауылдары, Атамекен кенті мен Кенжекөл ауылдық округі мемлекеттік органдарының күрделі шығыстарына –                  19 056 мың теңге;
Атамекен кентінің, Кенжекөл ауылдық округінің және Павлодар, Жетекші, Мойылды ауылдарының автомобиль жолдарының жұмыс істеуін қамтамасыз етуге – 234 224 мың теңге;
Кенжекөл ауылдық округі мен Павлодар мен Жетекші ауылдарының спорттың ведомстволық бағынысты мекемелері мен ұйымдарының күрделі шығыстарына – 45 344 мың теңге;
Кенжекөл ауылдық округінде спорт ұйымдарын ұстауға –                                    35 472 мың теңге;
Атамекен кентінің, Кенжекөл ауылдық округінің және Павлодар, Жетекші, Мойылды ауылдарының мемлекеттік органдарын ұстауға –                      123 178 мың теңге;
Атамекен кентінде, Кенжекөл ауылдық округінде, Павлодар және Мойылды ауылдарында елді мекендердің санитариясын қамтамасыз етуге –                       67 174 мың теңге;
Кенжекөл ауылдық округінде мемлекеттік тұрғын үй қорын сақтауды ұйымдастыруға – 37 800 мың теңге.»;
5 - тармақ жаңа редакцияда жазылсын:
«5. Павлодар қаласының жергілікті атқарушы органының резерві                        2026 жылға 1 656 665 мың теңге сомасында бекітілсін.»;
көрсетілген шешімнің 1,2 - қосымшалары осы шешімнің 1,2 - қосымшаларына сәйкес жаңа редакцияда жазылсын.
2. Осы шешім 2026 жылғы 1 қаңтардан бастап қолданысқа енгізіледі.


Павлодар қалалық
мәслихатының төрағасы                                                Қ.Кожин

